

„Feltüzesedve árad a jókedv, gyűlnek a busók az asztal körül.
Nagy zenebonával hív a Poklada, ház apraja s nagyja egyként örül.
Asszonyok, lányok hoznak kalácsot, kolbászt és fánkot, meg jó ízű bort,
kürtök, kolompok, s kereplők hangja a téltemetésre űli e tort.”

*Grain András: Poklada /részlet/*

A kvíz beküldési határideje 2018.02.28.

# A Busójárás

1. Melyik Mohácson élő nemzetiség népszokása a Busójárás?
	1. sokác
	2. német
	3. szerb
2. A monda szerint a Mohács-szigeti mocsárvilágba menekült őslakosok megelégelve a rabigát, ijesztő álarcokba öltözve, maguk készítette zajkeltő eszközökkel, az éj leple alatt csónakokkal átkelve a \_\_\_\_\_\_\_\_\_\_\_\_\_\_, kizavarták a törököket Mohácsról. Melyik folyón keltek át?
	1. Dráván
	2. Tiszán
	3. Dunán
3. Melyik mohácsi köztisztviselő nevéhez fűződik a népszokás felélesztése, a város idegenforgalmi koncepciójába illesztésének gondolata az 1930-as években?
	1. Brand Ede
	2. Horváth Kázmér
	3. Prakatur Tamás
4. Ki készítette az első ismert művészi fényképet a busókról?
	1. Zelesny Károly
	2. Kankovszky Ervin
	3. Wilhelm Gábor
5. A busó öltözete régen is olyan volt, mint ma: szőrével kifordított rövid bunda, szalmával kitömött gatya, amelyre színes, gyapjúból kötött cifra harisnyát húztak, lábukon bocskort viseltek. A leglényegesebb azonban, ami a busót busóvá teszi: a fűzfából faragott, hagyományosan állatvérrel festett birkabőrcsuklyás álarc. A felsoroltak közül kik voltak híres maszkfaragók?
	1. Salga István
	2. Kalkán Mátyás
	3. mindketten
6. Hogy nevezik Mohácson a lefátyolozott arcú nőket és a lakodalmas viseletbe öltözött férfiakat, továbbá a karneváli jelmezű alakokat?
	1. maskarások
	2. jankelék
	3. busók
7. A vízkereszttől hamvazószerdáig, a nagyböjt kezdetéig tartó időszak, a farsang, az európai kultúrkörben tradicionálisan a vidám mulatságok és lakomák időszaka. Ebben az időszakban szokták megrendezni a Busójárást is. Idén mikorra esik a Busójárás?
	1. január 25–31.
	2. február 1–8.
	3. február 8–13.
8. Melyik évben lett hungaricum a Busójárás?
	1. 1999
	2. 2013
	3. 2017
9. A télűző fesztivál, a „farsang farka” három napig, farsang vasárnapjától húshagyó keddig tart, amelynek csúcspontja a karnevál. A „műsor” fő elemei: a partraszállás, a jelmezes felvonulás és a koporsó vízre bocsátása. Ezután a jelmezesek a főtérre vonulnak. Sötétedéskor az egybegyűltek máglyagyújtással égetik el a telet jelképező koporsót és a főtéren körtáncokat járnak. Hogy nevezik a táncukat?
	1. kóló
	2. csárdás
	3. jenka
10. Régen a tülkölő, kereplő, kolompot rázó busócsoportok célja az volt, hogy házról-házra járva jókívánságaikat kifejezve, varázslataikat elvégezzék, cserébe ezért étel-ital adományokban részesültek. Ma a busók érintettsége is többszintű, hiszen vannak, akik zenészek, táncosok, vagy maszkfaragók is, akik alkalmilag más csoportokkal is rituális kapcsolatba kerülnek. A busók alárendelik magukat a csoportok belső szabályrendszerének, a csoportok pedig a közös cél, az ünnep létrehozásában és megélésében önmagukat „busótársadalomként” definiálják. Megközelítőleg hány busócsoport létezik Mohácson?
	1. 25
	2. 40-43
	3. 100
11. A koporsóégetés hagyománya szorosan kötődik a Busójáráshoz. Melyik nap szokták megrendezni?
	1. húshagyókedd
	2. farsangvasárnap
	3. a Busójárás mindegyik napján
12. *A mohácsi busójárás bibliográfiája (1862–2014)* több mint ezerhétszáz tételből álló mű. A kötetből nyomon követhető, hogyan lett egy eredetileg tiltott, vad népszokásból támogatott idegenforgalmi látványosság; hogyan lett egy eredetileg szűk körben ismert sokac hagyományból Mohács multikulturális és világszerte ismert nevezetessége. Melyik könyvtár kiadványa az említett bibliográfia?
	1. Csorba Győző Könyvtár
	2. Mohácsi Jenő Városi Könyvtár
	3. Országos Széchényi Könyvtár
13. *Mohácsi népszokások a farsangon* címmel jelent meg az első busókról szóló cikk Kugyeray Ede mohácsi postamester tollából. Melyik évben?
	1. 1919
	2. 1862
	3. 1879

13+1. A városközpontban létrehozott Busóudvar komplexum célja, hogy az érdeklődők megismerhessék a több évszázados farsangi népszokást, ízelítőt kapjanak annak páratlan hangulatából. Interaktív tárlatvezetéssel, kézműves kirakodóvásárral, vásárlási lehetőséggel. Mikor van nyitva a Busóudvar?

1. csak Busójáráskor
2. az év minden napján
3. áprilistól októberig

Kérjük, adja meg nevét és elérhetőségét!